Sérfræðingar á sviði kennslufræði við Menntatæknideildina í Vestur-Virginíu Technologies ( CET ) , þar sem tilraunamiðstöðin „ Kennslustofa framtíðarinnar “ er til húsa , eru þeirrar skoðunar að löngu sé orðið tímabært að hleypa tækninni alla leið inn í kennslustofurnar . Þeir halda því fram að kennsluaðferðir hafi nánast ekkert breyst í nokkur hundruð ár , þó svo að aðrir þættir samfélagsins hafi tekið örum breytingum . Kennarinn getur t.d. beðið nemendur um að vinna að tiltekinni tilraun í eðlisfræðitíma ellegar beðið þá um að ræða saman um hvaða álit þau hafi á viðfangsefni dagsins í samfélagsfræði . Þegar svo nemendurnir hafa gert tilraunir og rökrætt , og þar með upplýst hver annan , lýkur kennarinn starfinu með útskýringum í grófum dráttum . Heill urmull af tækniverkfærum gagnast til að virkja nemendur í að læra sjálfir . Skólaborðið felur í sér tölvu , þar sem borðplatan er einn stór snertiskjár . Eitt þeirra forrita sem þróuð hafa verið fyrir Surface er svonefnt námsspil , þar sem nemendur eiga að vinna saman að því að flokka orð , reikna stærðfræðidæmi og bera kennsl á myndir . Greinarnar , sem á ensku eru kallaðar „ wiki “ , eru afar hentugar til nota í kennslustund . Yfir veturinn eru nemendahópar látnir skiptast á að útbúa upplýsingar um hin ýmsu viðfangsefni , sem þeir síðan halda utan um í eigin þekkingargagnasafni . Í framhaldsskólum og grunnskólum eru tölvuleikir skemmtileg , hentug og áhrifarík aðferð til að viðhalda áhuga nemenda . Ástæðan er ekki hvað síst sú að þeir hafa vanist tækninni í gegnum not þeirra af farsímum og lófatölvum auk þess sem þeir tengja hana við eitthvað skemmtilegt . Fyrirtæki eins og Serious Games leggja áherslu á þróun kennsluleikja . Í kennslustofum framtíðarinnar verða ekki töskur og bækur á rúi og stúi . Þess í stað verður þar að finna litlar „ lófatölvur “ , í líkingu við iPad frá Apple , eða þá nýju snjallsímana . Aðstoðarskólameistarinn Brian Books segir að það sé vitað mál að háskólastúdentar læri þrefalt meira af fyrirlestri þegar þeir sjá hann í annað sinn . Vélmenni taka þátt í kennslunni Ríkisstjórn Suður-Kóreu hefur nýverið samþykkt að gera tilraunir með vélmenni sem leiðbeinendur í tilteknum grunnskólum . „ Í annarri tilraun þar í landi er notað vélmenni í enskukennslu , sem endurtekur orð og setningar sem nemendurnir segja og metur hvort þeir hafi borið þau fram á réttan hátt . Þá má einnig geta þess að bandaríska fyrirtækið AnthroTronix hefur þróað vélmennið „ Cosmobot “ , sem notað er í endurhæfingu heilaskaddaðra barna og sem enn fremur má nota í fyrstu bekkjum grunnskóla .